Saliut

Saliut (rus. Салют) kosminės stoties programa, buvo pirmoji tokia programa Sovietų Sąjungoje, kurią sudarė 9 vieno modulio stočių paleidimas per vienuolikos metų laikotarpį nuo 1971 iki 1982 m. Projekto tikslai buvo ilgalaikiai tyrimai, kurie apėmė: gyvenimo kosmose klausimus, astronominius, biologinius eksperimentus. Programa suteikė galimybę stotims išsiplėsti ir tapti ilgalaikėmis tyrimų laboratorijomis kosmose. Patirtis, įgyta šioje programoje nutiesė kelią tokių multimodalinių stočių, kaip Mir ir Tarptautinės Kosminės Stoties atsiradimui ir paleidimui į kosmosą.

Programą sudarė šešios mokslinių tyrimų stotys (DOS tipas) ir trys karinės programos stotys (OPS tipas), paleistos kaip ypatingai slaptos „Almaz“ programos dalis.

Stotys 

Programą sudarė DOS (Ilgalaikės orbitinės stotys) () civilinės stotys ir OPS (Orbitinės pilotuojamos stotys) karinės stotys.

Saliut 1 

Saliut 1 (DOS-1) (, ) paleistas 1971 m. balandžio 19 d. Tai buvo pirmoji kosminė stotis, kuri skriejo aplink žemės orbitą. Pirmasis stoties ekipažas pakilo „Sojuz 10“ kosminiu laivu, tačiau į stotį nepateko dėl susijungimo mechanizmo gedimo, nepavyko sukurti hermetiškos prisijungimo aplinkos; antrasis ekipažas pakilo „Sojuz 11“ kosminiu laivu ir išbuvo stotyje 23 dienas. Ekipažui grįžtant į žemę sugedo slėgio-hermetizacijos sistema viršutiniuose atmosferos sluoksniuose ir kosmonautai žuvo. Saliut 1 stotis grįžo į Žemės atmosferą 1971 m. spalio 11 d.

DOS-2 
DOS-2 paleistas 1972 m. liepos 29 d., buvo panašaus į „Saliut 1“ dizaino, tačiau dėl gedimų orbitos nepasiekė ir sudužo Ramiajame vandenyne.

Saliut 2 

Saliut 2 (OPS-1) (, ) paleistas 1973 m. balandžio 3 d. Ši stotis iš tiesų nebuvo tos pačios kosminės programos dalis, kaip kitos „Saliut“ stotys, iš tiestų tai buvo ypatingo slaptumo karinė stotis „Almaz“. „Saliut 2“ vardas suteiktas kaip priedanga. „Saliut 2“ sugrįžo į atmosferą 1973 m. gegužės 28 d. ir sudužo netoli Australijos.

Kosmos 557 

„Saliut“ kosminė stotis buvo paleista 1973 m. gegužės 11 d., dėl skrydžio valdymo gedimų buvo laikinai prarasta kontrolė. Po savaitės stotis buvo sugrąžinta į žemės atmosferą ir ten sudegė.

Saliut 3 

Saliut 3 (OPS-2) stotis (, ) buvo paleista 1974 m. birželio 25 d. Ši stotis buvo dar viena „Almaz“ karinė kosmoso stotis, šį kartą jos paleidimas buvo sėkmingas. Stotis išbandė daugybę žvalgybos sensorių ir išsiuntė filmuotą medžiagą analizei. 1975 m. sausio 24 d. išbandytas 23 mm Nudelmano ginklas (kiti šaltiniai teigia, kad tai buvo Nudelmann NR-30 30 mm ginklas) 500-3000 metrų atstumu, bandymas buvo sėkmingas. Kosmonautai patvirtino, kad taikinys (satelitas) testavimo metu sunaikintas. Kitą dieną buvo įsakyta stotį išimti iš orbitos.

Saliut 4 

Saliut 4 (DOS-4) stotis (, ) paleista 1974 m. gruodžio 26 d. Ši stotis buvo DOS-3 kopija, tik ši misija buvo sėkminga. 3 ekipažai apsistojo Saliut 4 stotyje („Sojuz 17“, „Sojuz 18“ ir „Sojuz 21“), iš kurių vienas išbuvo 63 dienas. „Saliut 4“ stotis išvesta iš orbitos 1977 m. vasario 2 d.

Saliut 5 

Saliut 5 (OPS-3) stotis (, ) paleista 1976 m. birželio 22 d. Tai buvo trečioji ir paskutinė Almaz karinė kosminė stotis. Jos paleidimas ir misija užbaigti sėkmingai, trys ekipažai pakilo, du („Sojuz 21“ ir „Sojuz 24“) sėkmingai prisijungė prie stoties. „Saliut 5“ stotis grįžo į atmosferą 1977 m. rugpjūčio 8 d.

Saliut 6 

Saliut 6 (DOS-5) stotis (, ) paleista 1977 m. rugsėjo 29 d. Nors šios stoties dizainas buvo panašus į buvusių stočių, tačiau turėjo keletą svarbių patobulinimų, atsirado antras prisijungimo dokas, prie kurio galėjo prisijungti krovinins kosminis laivas ir papildyti stoties kuro atsargas. Nuo 1977 iki 1982 m. „Saliut 6“ aplankė 5 ilgalaikio buvimo įgulos ir 11 trumpo buvimo įgulų. Pirmoji ilgojo buvimo įgula pagerino buvimo stotyje rekordą, „Skylab“ 96 dienų buvimą orbitoje. „Saliut 6“ ekipažas išbuvo 185 dienas. „Saliut 6“ išimta iš orbitos 1982 m. liepos 29 d.

Saliut 7 

Saliut 7 (DOS-6) stotis (, ) paleista 1982 m. balandžio 19 d. Panaši į „Saliut 6“, išbuvo orbitoje ketverius metus ir du mėnesius, per kuriuos stotį aplankė 10 ekipažų. Be kitų eksperimentų ir stebėjimų, stotis išbandė didelių modulių prisijungimo galimybes. Tokie eksperimentai padėjo inžinieriams išvystyti naujas technologijas, reikalingas „Mir“ stoties gamybai. „Saliut 7“ išimtas iš orbitos 1991 m. vasario 7 d.

DOS-7 

Buvo planuota, kad dvi kitos stotys (DOS-7 ir DOS-8) tęs misijas. Jos būtų su keturiais prisijungimo dokais. DOS-7 buvo ir toliau vystomas ir tapo „Mir“ centriniu moduliu, su geresniais kompiuteriais, saulės baterijomis, patalpomis dviem kosmonautams ir šešiais prisijungimo dokais.

DOS-8 

DOS-8 išsirutuliojo į „Mir-2“ projektą, turėjusį pakeisti „Mir“ kosminę stotį. Galiausiai ji tapo ISS „Zvezda“ aptarnaujančiu moduliu.

Duomenų lentelė

Taip pat skaitykite 
 Almaz
 Mir
 Skylab
 Tarptautinė kosminė stotis
 Kosminė stotis

Kosminės stotys